
CONSILIUL JUDEŢEAN
				
H O T Ă R Â R E
privind aprobarea participării Consiliului Judeţean Bistriţa-Năsăud la Proiectul „Promovarea acţiunilor integrate, incluzive şi sustenabile de ocupare în cadrul reţelei Mediu rural - mediu profesional activ”, care va fi depus spre finanţare prin POS DRU 2007-2013, Domeniul major de intervenţie 5.2, Axa prioritară 5 ,,Promovarea măsurilor active de ocupare”, în calitate de lider de parteneriat, în parteneriat cu Consiliul Judeţean Suceava şi Consiliul Local Lechinţa 

Consiliul Judeţean Bistriţa-Năsăud întrunit în şedinţă extraordinară în prezenţa domnului preşedinte şi a 23 de consilieri judeţeni;
	Având în vedere:
· Expunerea de motive nr. 6754 din 03.07.2013 a Preşedintelui Consiliului Judeţean Bistriţa-Năsăud; 
· Hotărârea Consiliului Judeţean Bistriţa-Năsăud nr. 60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform legii bugetului de stat pe anul 2013 nr. 5/2013 şi a estimărilor pe anii 2014-2016;
· Prevederile Legii nr. 273/2006, privind finanţele publice locale, cu modificările şi completările ulterioare, art.19, alin.1 lit.(a), alin.2, art.35 alin.1,6, art.47, art.53;
· Programul Operaţional Sectorial “Dezvoltarea Resurselor Umane” (POS DRU) aprobat prin Decizia Comisiei Europene C(2007) 5811/22.11.2007;
· Documentul Cadru de Implementare (DCI) – aprobat prin aprobat prin Ordinul comun al Ministrului muncii, familiei şi protecţiei sociale şi Ministrului finanţelor publice nr. 547/1984/ iulie 2010;
· Ghidul solicitantului - POS DRU 2007-2013, Domeniul major de intervenţie 5.2 „Promovarea sustenabilităţii pe termen lung a zonelor rurale în ceea ce priveşte dezvoltarea resurselor umane şi ocuparea forţei de muncă”, Axa prioritară 5 ,,Promovarea măsurilor active de ocupare”.
În baza art. 91 alin.(1) lit.b) şi lit.f), alin.(6) lit.a) şi lit.c), art. 97 alin.(1) şi art. 102 alin.(1) din Legea administraţiei publice locale nr.215/2001, republicată cu modificările şi completările ulterioare,

H O T Ă R Ă Ş T E:
 
Art.1. Se aprobă participarea Consiliului Judeţean Bistriţa-Năsăud la Proiectul „Promovarea acţiunilor integrate, incluzive şi sustenabile de ocupare în cadrul reţelei Mediu rural - mediu profesional activ”, care va fi depus spre finanţare prin POS DRU 2007-2013, Domeniul major de intervenţie 5.2, Axa prioritară 5 ,,Promovarea măsurilor active de ocupare”, în calitate de lider de parteneriat, în parteneriat cu Consiliul Judeţean Suceava şi Consiliul Local Lechinţa.


Art.2. Consiliul Judeţean Bistrița-Năsăud, în calitate de lider de parteneriat, va fi solicitantul finanțării, iar Consiliul Judeţean Suceava şi Consiliul Local Lechinţa vor fi parteneri în proiect.
Art.3. Se aprobă încheierea Acordului de parteneriat între Consiliul Judeţean Bistriţa-Năsăud în calitate de lider în cadrul parteneriatului şi Consiliul Judeţean Suceava şi Consiliul Local Lechinţa, conform Acordului de parteneriat prevăzut în anexa care face parte integrantă din prezenta hotărâre.
Art.4. Se aprobă valoarea estimată a cheltuielilor eligibile proprii, angajate pe perioada proiectului, în sumă de 9.378.010,09 lei (inclusiv TVA eligibil).
Art.5. Se aprobă valoarea prefinanţării ce se va solicitata ca lider de parteneriat, în sumă de 937.801,01 lei.
Art.6. Se aprobă ca suma rambursată, în calitate de lider de parteneriat, corespunzătoare cheltuielilor  indirecte ale proiectului, să fie de 224.464,00 lei.
Art.7.  Se aprobă contribuţia proprie la proiect, în sumă de 187.560,20 lei.
Art.8. Consiliul Judeţean Bistriţa-Năsăud se obligă să asigure resursele necesare implementării optime a proiectului în condiţiile rambursării/decontării ulterioare a cheltuielilor.
Art.9. Consiliul Judeţean Bistriţa-Năsăud se angajează să suporte cheltuielile neeligibile ocazionate de implementarea proiectului, dacă va fi cazul.
Art.10. Prezenta hotărâre a fost  adoptată cu un număr de 23 voturi pentru.
	Art.11. Cu ducere la îndeplinire se încredinţează Direcţia dezvoltare durabilă, proiecte europene din cadrul Consiliului Judeţean Bistriţa-Năsăud.
Art.12. Prezenta hotărâre se comunică prin grija Serviciului comunicare, relaţii publice, relaţii externe cu:
 	- Direcţia administraţie locală
	- Direcţia dezvoltare durabilă, proiecte europene
- Direcţia economică
- Cabinet preşedinte 
- Consiliul Judeţean Suceava
- Consiliul Local Lechinţa
- Instituţia Prefectului judeţul Bistriţa-Năsăud. 

P R E Ş E D I N T E,
Emil Radu Moldovan

